
Здравейте,  

 Как мога да прекратя договор за аренда, подписан от мой роднина? Човекът е подписал договора без да знае какво изобщо подписва. Досега единствено аз съм подписвал договорите и всяка година имам караници с арендатора заради забавяния в плащането. Спомянах му, че няма да подпиша повече договор с него, а сега е отишъл при роднината, с когото го е подписал. Може ли този договор да се развали?  

 Благодаря!


 

Договор за аренда
=================

 

Здравейте, г-н Русев, 


в случай че договорът за аренда не отговаря на изискванията на чл. 3 от Закона за арендата в земеделието, а именно – не е сключен с нотариална заверка на подписите на собственик, съсобственик на земеделска земя, чиято собственост е повече от 50 на сто идеални части от съсобствен имот, същият няма да породи правно действие. 


Договорът за аренда се прекратява:  

1. с изтичане на срока, за който е сключен;  

2. при неизпълнение – по общия ред, доколкото в този закон не е предвидено друго;  

3. по взаимно съгласие на страните, изразено писмено с нотариална заверка на подписите;  

4. с едностранно предизвестие – в предвидените в този закон случаи.  

Арендодателят може да развали договора поради забавяне на плащането на арендното плащане за повече от три месеца. Когато вноските са уговорени за периоди, по-кратки от една стопанска година, развалянето е допустимо при забава на плащането най-малко на две последователни вноски. Развалянето на договор за аренда, сключен за срок, по-дълъг от 10 години или пожизнено, става по съдебен ред.


Поздрави,  

адв. Николина Митова  

0898 303092


